laion/Wikipedia-Exotic huggingface dataset:
Ukrajinska Pravda

Ukrajinska Pravda (ukraina keeles Українська правда, eesti keeles "Ukraina tõde") on Ukrainas 2000. aastal Georgi Gongadze, Olena Prõtula ja Sergi Šolohhi loodud peamiselt ukrainakeelseid uudiseid edastav võrguväljaanne. Esimene väljaanne avaldati 2000. aasta 16. aprillil. 2013. aasta veebruaris oli väljaandel päevas keskmiselt 305 tuhat lugejat, 2014. aasta märtsis 1,191 miljonit lugejat. Teadete kohaselt on Ukraina valitsus avalikule teabele juurdepääsu piirates vahetevahel avaldanud väljaande ajakirjanikele survet. Allikas: liveinternet.ru loendur Parliament restricts Ukrainska Pravda journalists , Ukrainian Helsinki Human Rights Union, 11.10.1012, vaadatud 2014-06-17.  Ukrajinska Pravda – pildid, videod ja helifailid Wikimedia Commonsis Ukrajinska Pravda (ukraina keeles) Ukrajinska Pravda (vene keeles) pravda.com.ua – Andmed alexa.com lehel
Rakvere valla lipp

Rakvere valla lipp on Lääne-Viru maakonnas asuva Eesti haldusüksuse Rakvere valla lipp. Lipp on kinnitatud 14. mail 1993. Rakvere vald ja Sõmeru vald ühinesid haldusreformi käigus 2017. aastal ja ühendvalla lipuna jäi kasutusele varasem Rakvere valla lipp. Lipp on täisnurkne riidekangas, mis on jaotatud vardapoolsest ülanurgast langeva diagonaaljoonega kaheks kolmnurkseks väljaks. Ülemine, sinine väli on aga omakorda kahe langeva valge triibuga jaotatud kolmks võrdse laiusega osaks. Sinised triibud on 3 korda laiemad valgetest triipudest. Alumisel, valgel väljal on roheline tamme kaksikleht. Lipu laiuse ja pikkuse suhe on 2:3, normaalmõõdud 100×150 cm. Rakvere valla vapp Rakvere valla sümboolika
Kyiv Post

Kyiv Post (ukraina keeles Київ Пост) on Ukraina juhtiv ingliskeelne päevaleht. Ajalehe asutas 1995. aasta oktoobris ameeriklane Jed Sunden. Väljaandes käsitletakse poliitika, äri ja meelelahutusega seotud teemasid. 2013. aasta seisuga töötas 14-liikmelises toimetuses 11 ukrainlast. Alates 2010. aasta juulist kajastatakse ajalehe veebiversioonis uudiseid ka ukraina ja vene keeles. 8. novembril 2021 suleti ajaleht ajutiselt pärast seda, kui toimetus ei nõustunud kavandatud muudatustega, mille tulemusena omanik vallandas kõik reporterid. "Kyivpost.com Site Info". Alexa Internet. Originaali arhiivikoopia seisuga 5.03.2016. Vaadatud 1.04.2014. "Regional newspapers". the Krakow Post. Vaadatud 11. märtsil 2020. Kyiv Post founder reflects on 14 years as newspaper’s owner, reasons for sale, Kyiv Post (19. november 2009) "Kyiv Post запустив сайт російською та українською мовами". Kyiv Post. ООО «Паблик Медиа». 16. juuli 2010. Originaali arhiivikoopia seisuga 25.06.2013. Vaadatud 21.05.2011. Ukraine's Top English-Language Newspaper Suddenly Shut Down Amid Owner-Staff Dispute, Radio Free Europe (8 November 2021) Killeen, Molly (9. november 2021). "Kyiv Post shut down, entire staff fired without warning". www.euractiv.com. Vaadatud 9. novembril 2021. Kyiv Post, koduleht
Nullpunkt (film)

''Nullpunkt" on 2014. aasta detsembris linastunud Eesti noortefilm, mille lavastaja on Mihkel Ulk. Film põhineb Margus Karu samanimelisel romaanil (2010). Romaani põhjal valmis koos filmiga kuueosaline draamasari. Filmivõtted toimusid mitmel pool Tallinnas, sealhulgas Lasnamäel, vanalinnas, Tallinna 21. Koolis ja teatris NO99, samuti Laulasmaal. Filmis lööb kaasa plejaad Eesti näitlejaid, teiste seas Epp Eespäev, Linda Kolde, Saara Kadak, Henrik Kalmet, Mirtel Pohla ja Tambet Tuisk. Peategelast Johannest kehastab Märt Pius. Film võeti hästi vastu: avanädalavahetusel käis seda vaatamas 9581 inimest. Märt Pius – Johannes Epp Eespäev – Johannese ema Uku Arop – Zaiid Tambet Tuisk – Gunnar Post Saara Kadak – Bianka Linda Kolde – Liisa Reimo Sagor – Bert Henrik Kalmet – Esko Brigitte Susanne Hunt – Paula Liis Lindmaa – Riina Aleksander Eeri Laupmaa – Karmo Ingmar Jõela – Raimo Christopher Rajaveer – Mihkel Külliki Saldre – õpetaja Irina Kärt Tomingas – õpetaja Pille Taavi Teplenkov – kirjanduse õpetaja Raimo Pass – Johannese isa Kärt Tammjärv – Johannese õde Kreete Mari Abel – Johannese õde Ege Eero Spriit – direktor Hillar Alandi Mirtel Pohla – Gunnar Posti sekretär Gert Raudsep – ajakirjanik 2014. aastal kogus film Eesti kinodes 43 304 vaatajat ja 2015. aastal 10 709 vaatajat. "Noorteromaanist "Nullpunkt" valmib telesari" – err.ee, 3.10.2013 (kasutatud 17.06.2014) ""Nullpunkt" juhib nädalavahetuse vaadatavuse edetabelit" – postimees.ee, 8.12.2014 (kasutatud 9.12.2014) http://filmi.ee/wordpress/wp-content/uploads/2015/03/kinolevi_2014.pdf Tiit Tuumalu: Eestlaste kinohuvi paistab silma ka Euroopas, Postimees, 5. veebruar 2016 Leemet Prits "Noorrežissöör Mihkel Ulk: "Olen sammuke oma unistusele lähemal!"". Õhtuleht, 4. juuni 2012 Piret Parik "Seriaali "Nullpunkt" võtted: "Kui sa lähed, siis lähed – ära seisa!"". Õhtuleht, 4. november 2013 "Fototd: Lasnamäel filmiti hirmsa külmaga seriaali "Nullpunkt" verist kaklussteeni" – publik.ee, 23. jaanuar 2014 Katharina Toomemets "Uue sarja "Nullpunkt" võtetel: tehke lihtsalt ajakirjanike asju!". Õhtuleht, 27. aprill 2014 Tõnu Karjatse "Nullpunkt kinos ja teleekraanil". Sirp, 5. detsember 2014
Mats Hummels

Mats Julian Hummels (sündinud 16. detsembril 1988 Bergisch Gladbachis) on Saksamaa jalgpallur, kes mängib kaitsjana Saksamaa Bundesliga klubis Dortmundi Borussia. Aastatel 2016–2019 mängis ta Müncheni Bayernis. Ta on tulnud Saksamaa meistriks kahel korral Dortmundi Borussiaga (hooaegadel 2010–11 ja 2011–12) ning kolmel korral Müncheni Bayerniga (hooaegadel 2016–17, 2017–18, 2018–19). Hooaegadel 2015–16 ja 2016–17 on ta valitud Bundesliga hooaja sümboolsesse koosseisu. 2009. aastal tuli ta Saksamaa noortekoondisega Euroopa alla 21-aastaste meistriks. Debüüdi Saksamaa rahvuskoondises tegi Hummels 13. mail 2010 sõprusmängus Malta vastu. Esimese värava lõi ta rahvuskoondises 26. mail 2012 mängus Šveitsi vastu, kellele kaotati 3:5, Šveits polnud Saksamaad võitnud alates 1956. aastast. 2014. aasta maailmameistrivõistluste esimeses alagrupimängus 16. juunil lõi ta Portugali vastu värava. Saksamaa tuli maailmameistriks ja Hummels valiti turniiri sümboolsesse koosseisu. Ta on kuulunud Saksamaa koondisse ka 2018. aasta maailmameistrivõistlustel, 2012. ja 2016. aasta Euroopa meistrivõistlustel. Dortmundi Borussia Bundesliga: 2010–11, 2011–12 DFB-Pokal: 2011–12 DFL-Supercup: 2013, 2014, 2019 Müncheni Bayern Bundesliga: 2016–17, 2017–18, 2018–19 DFB-Pokal: 2018–19 DFL-Supercup: 2016, 2017, 2018  Mats Hummels – pildid, videod ja helifailid Wikimedia Commonsis Ametlik koduleht Mats Hummels Fussballdateni lehel
Clint Dempsey

Clint Drew Dempsey (sündinud 9. märtsil 1983 Nacogdochesis) on endine USA jalgpallur, ründaja. Aastatel 2013–2015 oli ta USA rahvuskoondise kapten. Aastatel 2007, 2011 ja 2012 on ta valitud USA parimaks jalgpalluriks. Profikarjääri alustas Dempsey klubis New England Revolution. Esimesel hooajal valiti ta profiliiga MLS aasta uustulnukaks. Aastatel 2007–2012 mängis ta Inglismaa klubis Fulham. Aastatel 2011 ja 2012 valiti ta Fulhami aasta mängijaks. Hooajal 2012–2013 mängis ta Tottenham Hotspuris. Debüüdi USA rahvuskoondises tegi Dempsey 17. novembril 2004 mängus Jamaica vastu. Esimese värava lõi ta rahvuskoondises 28. mail 2005 sõprusmängus Inglismaa vastu. 2006. aastamaailmameistrivõistluste viimases alagrupimängus 22. juunil lõi ta Ghana vastu värava, mis jäi USA ainsaks väravaks sel turniiril. 2010. aastamaailmameistrivõistluste esimeses alagrupimängus 12. juunil lõi ta värava Inglismaale, millega sai ta teiseks USA mängijaks, kes on löönud värava kahtedel maailmameistrivõistlustel. 2014. aastamaailmameistrivõistluste esimeses alagrupimängus Ghana vastu lõi ta värava 29. sekundil, mis on maailmameistrivõistluste kiiruselt viies värav. Lisaks sai Dempsey esimeseks USA mängijaks, kes on löönud vähemalt ühe värava kolmedel maailmameistrivõistlustel järjest. Teises alagrupimängus 22. juunil lõi ta värava Portugalile. Ta võitis USA koondises CONCACAF Gold Cupi kolmel korral (aastatel 2005, 2007 ja 2017). 2015. aasta CONCACAF Gold Cupil oli ta seitsme väravaga turniiri suurim väravakütt. 2015. aastal sai USA turniiril neljanda koha. Dempsey mängis rahvuskoondises aastatel 2004–2017 kokku 137 mängus ja lõi neis 57 väravat. Ta on sellega USA koondise läbi aegade suurim väravakütt Landon Donovani kõrval, kes lõi oma karjääri jooksul samuti 57 väravat. Tegevmängijatest on rahvuskoondises Dempseyst enam väravaid löönud ainult portugallane Cristiano Ronaldo ja argentiinlane Lionel Messi. Koondisekarjääri jooksul tegi ta kübaratrikki: 18. juunil 2015 CONCACAF Gold Cupi veerandfinaalis Kuuba vastu ja 24. märtsil 2017 MM-i valikmängus Hondurase vastu. Kõige enam lõi ta rahvuskoondises väravaid MM-i valikmängudes (18 väravat), järgnevad sõprusmängud (16 väravat) ja CONCACAF Gold Cupi turniir (13 väravat). Lisaks lõi ta neli väravat maailmameistrivõistlustel, kolm väravat FIFA konföderatsioonide karikavõistlustel ja samuti kolm väravat Copa Américal. Seattle Sounders Supporters' Shield: 2014 U.S. Open Cup: 2014 MLS Cup: 2016 USA CONCACAF Gold Cup: 2007, 2011, 2017 "U.S. vs. England: A goal no one will forget". Los Angeles Times. 12.6.2010. Vaadatud 15.8.2017 "FIFA: Dempsey goal at 30 seconds". ESPN UK. Associated Press. 17.6.2014. Vaadatud 15.8.2017 "Clint Dempsey leads U.S. to Gold Cup semifinal win over Costa Rica". The Washington Post. 23.7.2017. Vaadatud 15.8.2017 "Clint Dempsey ties Landon Donovan for USMNT's all-time goal record". Sports Illustrated. 23.7.2017. Vaadatud 15.8.2017  Clint Dempsey – pildid, videod ja helifailid Wikimedia Commonsis
Kassimäng

"Kassimäng" (ungari keeles: "Macskajáték") on István Örkény kirjutatud näidend. "Kõik tahame üksteiselt midagi. Ainult vanadelt inimestelt ei taha enam keegi midagi. Aga kui vanad inimesed üksteiselt midagi tahavad, siis me naerame." Näidendis on tähtsal kohal kahe eakate õdede kirjavahetust. Vanem õde on Saksamaal Garmisch Partenkirchenis elav Giza. Ta kolis sinna oma rikka poja juurde. Giza on kombekas tark proua. Ta on ratastoolis ja on oma saatusega (ehk surmaga) leppinud. Giza kirjutab enda kohta: "Mina olen, mu kallis, üks vanaeit; seda sorti vanainimene, kes ei sõdi vanaduse vastu. Nüüd ma olen vanaks saanud, olen palju üksi, aga ma talun ka seda, püstipäi, isegi teatava uhkusega; usu mind, raskem on taluda noorust kui vanadust, kus inimesel ei ole enam valikut. Ja kõige raskem on välja kannatada vanadust, mis uinutab end noorusega." Teine õde on Erzsi, 65-aastane lesk. Erzsi on elavama iseloomuga. Tema just ei taha aktsepteerida, et ta pole sama noor kui kunagi. Giza kirjutab Erzsi kohta: "Sina oled üleni üks liikumine ja elu; see temperamendivahe oli olemas ka enne, kui ma vigaseks jäin." Erzsi kirjutab Gizale, et tal on uus hea sõbranna, Paula. Ta kiidab teda taevani. Giza on selle sõpruse peale natuke kade. Erzsi näeb uuesti oma lapsepõlve armastust, kunagine ooperilaulja Viktor Csermlényi. Kuigi Erzi oli mitu aastat Béla Orbániga abielus, oli tal ikka vahekord Viktoriga. Ta armastas nii Bélat kui ka Viktorit. Siis kui Erzi vanana Viktorit uuesti näeb, ei taha ta tunnistada, või ta ei saa aru, mis tunded tal Viktori vastu on. Giza on kindel, et Erzsi on kunstnikusse armunud. Erzsi aga väidab, et ta kardab teda; "Kogu tema olemus on mulle võõras: ta on ablas, egoistlik, immoraalne. Nagu metsloom". Erzsi hakkab aru saama, et tema sõbranna Paula, on tegelikult terve selle aja temaga mänginud ning isegi Viktoriga kokku saanud ja õhtusööki söönud. Näidendi lõpp oli veidi ebaselge. Eelviimane osa lõpeb sellega, et Erzsi satub masendusse, ta ei suuda enam magada ja asi lõpeb sellega, et ta sooritab enesetappu. Teose viimases osas on Giza lõpuks Erzsi juurde jõudnud. Giza on näidendis mitu korda maininud/küsinud, millal Erzsi siis lõpuks Saksamaale tuleb. Giza tuli koju sellepärast, et tal oli vaja, et Erzsi teda lohutaks, aga tegelikult oli Erzsi see, kellel oli abi vaja. Kahjuks õe armastusest ei piisanud. Näidend koosneb mitmest osast. Iga kontakt on välja toodud sellisel viisil, et on kirjutatud näiteks; "Kirjad", "Öised telefonikõned", "Kolm telefonikõnet", "Kaugekõne", "Viimane kiri", "Viimased kakskümmend neli tundi" jms.
André Ayew

André Morgan Rami Ayew (sündinud 17. detsembril 1989 Seclinis) on Prantsusmaal sündinud Ghana jalgpallur, kes mängib äärepoolkaitsjana Inglismaa kõrgliigaklubis Nottingham Forest. Aastatel 2007–2015 mängis Ayew Marseille Olympique'is. 2008–2009 oli ta laenul klubis FC Lorient ja 2009–2010 AC Arles-Avignon. Hooajal 2015–2016 mängis ta Inglismaa kõrgliigaklubis Swansea City ja 2016–2018 West Ham Unitedis. 2018. aasta jaanuaris naasis ta Swansea Citysse. Hooajal 2018–2019 mängis ta laenul Türgi kõrgliigaklubis Fenerbahçe. Hooajal 2019–20 lõi Ajew Swansea City meeskonnas Inglismaa esiliigas 15 väravat ja ta valiti klubi hooaja parimaks mängijaks. 2021. aasta juulis liitus ta Katari kõrgliigaklubiga Al-Sadd. 2023. aasta veebruaris sõlmis ta hooaja lõpuni lepingu Nottingham Forestiga. André Ayew on endise jalgpalluri Abedi Pele poeg. Tema vennad Jordan ja Ibrahim on samuti jalgpallurid. 2011. aastal valiti ta BBC Aafrika aasta jalgpalluriks ja Ghana aasta jalgpalluriks. Hooajal 2010–2011 valiti ta Marseille Olympique'i hooaja parimaks mängijaks ning 2015. aastal parimaks Prantsusmaa kõrgliigas mängivaks Aafrika jalgpalluriks. Ghana aasta jalgpalluriks on ta valitud veel ka aastatel 2016 ja 2021. Ayew tuli Ghana U20 koondisega 2009. aastal 2009. aastal juunioride maailmameistriks. Debüüdi Ghana rahvuskoondises tegi Ayew 21. augustil 2007 mängus Senegaliga. Esimese värava lõi ta rahvuskoondises 19. jaanuaril 2010 Aafrika rahvaste karikavõistluste viimases alagrupimängus Burkina Fasoga. 2010. aasta maailmameistrivõistluste kaheksandikfinaalimängus USA-ga valiti ta mängu parimaks mängijaks. Ta kandideeris ka turniiri parima noormängija auhinnale, kuid kaotas Thomas Müllerile. 2012. aasta Aafrika rahvaste karikavõistlustel lõi ta värava teises alagrupimängus Malile ja veerandfinaalis lisaajal Tuneesiale. 2014. aasta jalgpalli maailmameistrivõistluste lõi ta värava teises alagrupimängus Saksamaaga. 2015. aasta Aafrika rahvaste karikavõistlustel lõi ta esimeses alagrupimängus penaltist värava Senegalile ja kolmandas alagrupimängus värava Lõuna-Aafrikale. 5. veebruaril toimunud poolfinaalmängus lõi ta värava Ekvatoriaal-Guineale. Ghana jõudis finaali, kus penaltiseerias kaotati Elevandiluurannikule. Ayew oli turniiril kolme väravaga (sama palju väravaid lõi veel neli mängijat) üks suuremaid väravakütte. Lisaks valiti ta turniiri sümboolsesse koosseisu. 2017. aasta Aafrika rahvaste karikavõistluste esimeses alagrupimängus 17. jaanuaril lõi ta penaltist värava Ugandale. 29. jaanuaril toimunud veerandfinaalmängus lõi ta penaltist värava Kongo DV-le. 2019. aastal sai Ayew Ghana koondise kapteniks. 2022. aasta maailmameistrivõistluste esimeses alagrupimängus lõi ta värava Portugali vastu. Marseille Trophée des Champions: (2) 2010, 2011 Coupe de la Ligue: (2) 2011, 2012 "Ghana 1-2 Senegal". BBC. 19. jaanuar 2015 "Orange AFCON 2015 Awards and Best XI". CAF. 12.2.2015. Vaadatud 30.6.2017  André Ayew – pildid, videod ja helifailid Wikimedia Commonsis André Ayew Ligue de Football Professionneli kodulehel (prantsuse keeles)
Grosseto provints

Grosseto provints on provints Itaalias Toscana maakonnas. Provintsi keskuseks on Grosseto linn. Grosseto provints jaguneb 28 omavalitsusüksuseks (comune). "Popolazione residente al 30 marzo 2019". Originaali arhiivikoopia seisuga 24. juuli 2019. Vaadatud 14. detsembril 2019. Grosseto provintsi koduleht (itaalia keeles)
Vari

Vari on valgustatud eseme taha jääva ala valgustamata (või vähem valgustatud) osa. Selle kontuurid võivad moodustada silueti. Looduses on silmale nähtavad varjud lühimad keskpäeva paiku ja pikimad hämariku ajal. Varjuteater
Jaak Karu

Jaak Karu (sündinud 16. mail 1946 Tartus) on eesti majandusteadlane. Ta lõpetas aastal 1964 Tartu 1. Keskkooli ja aastal 1971 Moskva Riikliku Ülikooli. Aastal 1974 lõpetas samas aspirantuuri ja kaitses majandusteaduse kandidaadi väitekirja; väitekirjas käsitles majandustegevuse analüüsi stohhastiliste meetodite täiustamist tööpingiehitustööstuse andmetel. Ta oli aastatel 1974–1975 Tartu Riikliku Ülikooli majandusküberneetika ja statistika kateedri assistent, aastatel 1975–1977 ja 1980–1983 sama kateedri vanemõpetaja. Aastatel 1978–1980 oli ta vanemteadur. Aastatel 1980–1982 oli ta majandusküberneetika ja statistika kateedri dotsent; lisaks oli ta aastatel 1976–1977 TRÜ majandusteaduskonna prodekaan ja aastatel 1984–1989 majandusküberneetika ja statistika kateedri juhataja. Aastatel 1987–1989 oli ta Eesti NSV kõrgkoolide rektorite nõukogu teadussekretär. Aastast 1993 on ta tegutsenud eraettevõtluses (ta on olnud hulgikaubandus-, investeerimis- ja väärtpaberifirmade juht). Tema uurimisaladeks on analüüs, statistika ja infotehnoloogia rakenduslikes majandusvaldkondades (ettevõttemajanduses, tervishoiuökonoomikas ja mujal). Tal on üle 90 teadusliku töö, seejuures on ta 7 monograafia autor või kaasautor. Ta on aastast 1981 abielus kardioloog Külliki Karuga (neiuna Külliki Kangro; professor Gunnar Kangro ja pulmonoloog Hilja Kangro tütar). Tema isa oli psühhiaatriaprofessor Elmar Karu, vanem vend on arstiteadlane ja spordiarst Toomas Karu, noorem vend oli arstiteadlane ja poliitik Laur Karu (1942–1996). Eesti teaduse biograafiline leksikon 1. köide
Prato provints

Prato provints on provints Itaalias Toscana maakonnas. Provintsi keskus on Prato linn. Itaalia provintsidest on pindalalt ja omavalitsusüksuste (comune) arvult väiksem vaid Trieste provints. Prato provints jaguneb seitsmeks omavalitsuseks.  Prato provints – pildid, videod ja helifailid Wikimedia Commonsis Prato provintsi koduleht (itaalia keeles)
TheGuardian.com

See artikkel räägib võrguväljaandest. Ajalehe kohta vaata artiklit The Guardian. TheGuardian.com, varem nimega Guardian Unlimited ja guardian.co.uk, on briti veebisait, mille omanik on Guardian Media Group. 2011. aastast kuni 2014. aasta veebruarini oli selle toimetaja Georgina Henry. Väljaanne sisaldab peaaegu kogu ajalehtede The Guardian ja The Observer sisu ning lisaks arvukalt väljaande enda töötajate kirjutatud üksnes veebis avaldamiseks mõeldud artikleid, sealhulgas reaalajas värskendatavaid uudiseid. 2013. aasta mai seisuga oli see kõige populaarsem briti ajalehe veebisait, 8,2 miljoni unikaalse külastajaga kuus. Saidi tuumikuks on uudiste osa, millele lisandub meediat, keskkonda ja tehnoloogiat, sporti, haridust ja avalikku sektorit hõlmav nišiveebisaitide võrgustik. Saiti võib vaadata tasuta, ilma registreerimiseta, ehkki mõningate teenuste kasutamiseks, nagu kommentaaride lisamine, peab kasutaja end registreerima. 2006. aastal teatas guardian.co.uk oma esimesest rentaablist aastast, kusjuures kasum tuli suuremalt osalt täiendava personali rakendamisest ja veebis reklaamiteenuste osutamisest. Ülemaailmsele kasvule suunatud investeeringute suurendamise osana kolis veebisait 2013. aasta 30. juulil aadressilt guardian.co.uk üle aadressile theguardian.com. Comment is free ('kommentaar/kommenteerimine on vaba') on koht kommentaaride ja poliitilise arvamuse avaldamiseks theguardian.com-is. See sisaldab kommentaaride ja arvamuste lõike ajalehtedest The Guardian ja The Observer, lisaks veel kaastööd enam kui 600 kirjutajalt. Saiti toimetab Natalie Hanman. Sait lasti käiku 2006. aasta 14. märtsil, uue ettevõtmise toimetajaks oli Georgina Henry. Nimi on tuletatud Guardiani veterantoimetaja C. P. Scotti tuntud kirjatöö lausest "Kommentaar on vaba, kuid faktid on pühad." ("Comment is free, but facts are sacred"). "theguardian.com Competitive Analysis, Marketing Mix and Traffic". Alexa Internet. Originaali arhiivikoopia seisuga 24.07.2019. Vaadatud 26.07.2019. Alan Rushbridger Obituary: Georgina Henry, The Guardian, 7. veebruar 2014 Josh Halliday "Georgina Henry named head of guardian.co.uk", guardian.co.uk, 25. juuli 2011 "Guardian.co.uk most read newspaper site in UK in March". www.journalism.co.uk. Vaadatud 17. juunil 2014. "Guardian Unlimited in the black for first time". Press Gazette. 31. märts 2006. Originaali arhiivikoopia seisuga 23. mai 2009. Vaadatud 30.01.2008. The Guardian's website, guardian.co.uk, made a profit of £1m this year "theguardian.com is our new domain, as of today". Inside The Guardian Blog. 30. juuli 2013. Natalie Hanman, Guardian profile opage "Arhiivikoopia". Originaali arhiivikoopia seisuga 1. oktoober 2011. Vaadatud 17. juunil 2014.{{netiviide}}: CS1 hooldus: arhiivikoopia kasutusel pealkirjana (link) Guardian implements Pluck on Comment Is Free platform | Editors Blog | Journalism.co.uk theguardian.com theguardian.com blogs Comment is Free Guardian Zeitgeist näitab hetke populaarsemaid artikleid
Datu

Datu on Aasia päritolu tiitel, mis sarnaneb Euroopa krahvitiitliga. Tiitli nimetus võib kirjapildis riigiti erineda: datu (Filipiinid), datuk (Malaisia) või dato (Indoneesia).
Sharif ul-Hāshim

Sayyid Abu Bakr Abirin, valitsejanimega Sharif ul-Hāshim, oli Araabia maadeuurija ja vaimulik, kes pani aluse Sulu sultanaadile. Ta alustas valitsemist 17. novembril 1405. Mekas sündinud araablasest esimene Sulu sultan Sharif ul-Hāshim pärines otse prohvet Muhamedi suguvõsast. Tema ema oli kõrgest soost Malai printsess ning ka seetõttu kasvas ta üles Malaisias. Ta abiellus Dayang-Dayang (Sulu printsess) Paramisuliga. Ametlik täispikkuses valitsejanimi oli tal: Paduka Mahasari Maulana al Sultan Sharif ul- Hashim, mis tõlkes tähendab "Valitsejast (Paduka) Tema Majesteet (Mahasari),Kaitsja (Maulana) ja (al) Sultan (Sultan), Kõrgest soost (Sharif) of (ul-) Hashim (Hashim)".
Sulu sultanite nimekiri

Sulu sultan on Sulu sultanaadi kuningakoja pea.
Oonurme segakoor

Oonurme segakoor on Oonurmel tegutsev segakoor. Koor loodi 1995. aastal. Koor kuulub Eesti Segakooride Liitu. Koori juhatavad Ants Üleoja, kes on Oonurmelt pärit, ja Keio Soomelt. 2016. aasta jaanuaris sai koor Eesti Kooriühingu aastapreemia kategoorias "Panuse eest kultuuriruumi". Kuulutati välja koori- ja puhkpillimuusika aastapreemiad, ERR Kultuur, 23. jaanuar 2016 Koorist Rahvakultuuri Keskuse andmebaasis
Marouane Fellaini

Marouane Fellaini-Bakkioui (sündinud 22. novembril 1987 Etterbeekis), on Belgia jalgpallur, poolkaitsja. Alates 2019. aastast mängib ta Hiina kõrgliiga klubis Shandong Luneng Taishan. Fellaini on Maroko päritolu. Ta alustas klubikarjääri kodumaa klubis Standard Liège. 2008. aastal liitus ta Inglismaa kõrgliiga klubiga Everton. Hooajal 2008–2009 valiti ta Evertoni aasta noormängijaks. 2013. aastal suundus ta 27,5 miljoni naela eest Manchester Unitedi. Debüüdi Belgia rahvuskoondises tegi Fellaini 7. veebruaril 2007 mängus Tšehhi vastu. Esimese värava lõi ta rahvuskoondises 2. juunil 2007 EM-i valikmängus Portugali vastu. 2008. aasta suveolümpiamängude jalgpalliturniiril kuulus ta Belgia koondisse. Belgia sai turniiril neljanda koha. jalgpalli maailmameistrivõistluste esimeses alagrupimängus lõi ta värava Alžeeria vastu. Fellaini kuulus Belgia koondisse ka 2016. aasta Euroopa meistrivõistlustel. 2018. aasta maailmameistrivõistluste kaheksandikfinaalis lõi ta värava Jaapani vastu. Standard Liège Jupiler Pro League: 2007–08 Manchester United FA Cup: 2015–16 EFL Cup: 2016–17 UEFA Euroopa Liiga: 2016–17 FA Community Shield: 2016 "Belgia tuli rongi alt välja ja jõudis veerandfinaali". sport.err.ee. 2.7.2018. Vaadatud 3.7.2018  Marouane Fellaini – pildid, videod ja helifailid Wikimedia Commonsis
Massa ja Carrara provints

Massa ja Carrara provints on provints Itaalias Toscana maakonnas. Kuni 2009. aastani kandis provints nime Massa-Carrara provints. Provintsi keskuseks on Massa linn. Massa ja Carrara provints jaguneb 17 omavalitsusüksuseks (comune). Aulla Bagnone Carrara Casola in Lunigiana Comano Filattiera Fivizzano Fosdinovo Licciana Nardi Massa Montignoso Mulazzo Podenzana Pontremoli Tresana Villafranca in Lunigiana Zeri Massa ja Carrara provintsi koduleht (itaalia keeles)
Los simuladores

"Los simuladores" on Argentina telesari. Selle kaks hooaega olid eetris aastatel 2002 ja 2003, kumbki 13 osaga, iga osa kestus oli 60 minutit. Sari räägib neljaliikmelisest meeskonnast, kes korraldab "simulatsioone" ehk petuskeeme kliendile pinnuks silmas olevate inimeste eksitamiseks. Sari võitis Argentina tähtsaima tele- ja raadioauhinna, Martín Fierro auhinna.